section_heading: Životopis
paragraph_text: Jean Baptiste Lully rođen je 28. studenog 1632. u Firenci, prijestolnici tadašnjega Velikoga Vojvodstva Toskane. Tamo je stekao osnovnu naobrazbu o glazbi i glazbalima. Sam je naučio svirati violinu i gitaru. Bio je također zapažen kao izvrstan glumac i plesač. Godine 1646. otišao je u Pariz, gdje je primljen u službu Anne Marie Louis d’Orléans, rođakinje kralja Luja XIV. Svojim je glazbenim i glumačkim talentom stekao naklonost i samoga Luja XIV., pa je 1651. imenovan službenim kraljevskim skladateljem. U raskošnoj je versajskoj palači skladao većinu svojih djela. Spajanjem talijanske i francuske operne i baletne tradicije, utemeljio je francusku operu, posebice tzv. lirsku tragediju (fr. tragédie lyrique). Svoje je lirske glazbene tragedije uvijek započinjao instrumentalnom predigrom (tzv. francuskom uvertirom), a sadržaj je često veličao kraljeve sposobnosti i njegove pobjede. Njegove su opere također obilovale mitološkom i povijesnom tematikom i prizorima. Surađujući s Molièreom skladao je glazbu za mnoge baletne komedije,<ref>LZMK / Proleksis enciklopedija Online: Lully, Jean-Baptiste, pristupljeno 14. kolovoza 2014. te crkvena i scenska djela. 1672. postao je i ravnateljem kraljevske opere. U Lullyjevim je baletima katkada plesao i sam kralj.